Odense Adresse-Contoirs Efterretninger, 1845-08-06
Odense. Provisorisk Plan for den ved kgl. Resolution af 9 Februar 1844 bestemte udvidede Underviisning i Metropolitanskolen, Odense Cathedralskole og Kolding lærde Skole; sluttet, see Gaarsavisen, § 12. Afgangsexamen afholdes i Begyndelsen af September Maaned, for det Første, og indtil anderledes bestemmes, af Skolens egne Lærere i Forening med tre af Universitetets Professorer som Examenscommissarier, hvilke dertil af Directionen for hvert Aar udvælges, og blive i Henseende til Examens Afholdelse følgende Regler at iagttage: 1. De skriftlige Opgaver meddeles af Examenscommissarierne Tilsynet med de skriftlige Udarbeidelser føres af en af Skolens Lærere, som dertil af Rector vælges og ikke maa være Læreren i det Fag, hvortil Opgaven hører. 3. Ved Examinationen i hvert Fag ere, foruden Examinator, tilstede som Conforer en anden af Skolens Lærere, som Rector dertil udvælger, og en af Cxamenscommissarierne; hvilke tvende Censorer opgive de Steder af Forfatterne og de Gjenstande af Videnskaberne, hvori der skal examineres, men tage iøvrigt ikke Deel i Examinationen. For hvert Examensfags Vedkommende blive saavel de skriftlige Udarbeidelser, forsaavidt disse finde Sted, som den mundtlige Prøve bedømte af Examinator og tvende Censorer, i Faget, hvilke derfor meddele Charakterer i Overeensstemmelse med de i efterfølgende § 13 givne Regler; ligesom ogsaa den skriftlige Udarbeidelse i Modersmaalet bedømmes af en af Examenscommissarierne og tvende af Skolens dertil af Rector valgte Lærere. § 13. Med Hensyn til Charactererne for de under Afgangsexamen aflagte Prøver fastsættes følgende Regler: Charaktererne ved Afgangsexamen ere deels Special charakterer, som tillægges Prøverne i de enkelte Fag, deels Hovedcharakterer, som meddeles for Udfaldet af Examen i det Hele. Specialcharaktererne ere følgende sex Udmærket godt, Meget godt, Godt, Temmelig godt, Maadeligt, Slet; Hovedcharaktererne ere tre, som benævnes første Charakter, anden Charakter, tredie Charakter, hvilke svare til og gjelde lige med de nu ved examen artium brugelige latinske Charakterer landabilis, hand iblandabilis, non contemmendus; og ligesom hidtil Charakteren landabilis har kunnet forhøjes med Tillæget præ ceteris, saaledes skal ogsaa første Charakteer kunne gives det Tillæg: med Udmærkelse. 2. For at danne Specialcharakteren have de tre Censorer, som bedømme de skriftlige og mundtlige Præstationer, umiddelbart efter Bedømmelsen at give hver for sig efter sin Overbeviisning en af de ovennævnte sex danske Charakterer, af hvilke tre Charakterer derpaa i de Fag, i hvilke ikkun een Prøve aflægges, en samlet Specialcharakteer for denne uddrages; men i de Fag, i hvilke baade skriftlig og mundtlig Prøve aflægges, uddrages paa samme Maade een Charakteer, for hver af disse Prøver, hvilke to Charakterer, forsaavidt angaaer Latin, holdes adskilte som to Specialcharacterer, men for de øvrige Fags Vedkommende sammenlægges til een Specialcharakteer for hele Faget. 3. Der ville saaledes for samtlige tretten Examinationsfag. falde fjorten Specialcharakterer, men da Charakteren for Hebraisk ikke bør medregnes til Hovedcharakteren for hele Examen, bliver denne altid, hvad enten Candidaten har opgivet Hebraisk eller ikke, at uddrage af tretten Specialcharakterer. Forholdet mellem disse tretten Specialcharakterer med Hensyn til deres Jndflydelse paa at danne Hovedcharakteren. bestemmes saaledes, at to Charakterer af en høiere Grad og een Charakteer, som staaer to Grader lavere, regnes lige med tre Charakterer af den mellemliggende Grad, saa at to Udmærket godt og et Godt ere lige med tre Meget godt, og saa fremdeles. J Overeensstemmelse med dette Forhold tillægges disse Characterer følgende Talværdier: Udmærket godt. Meget godt Godt, Temmelig godt Maadeligt Slet. 5. Hovedcharakteren bestemmes ved Specialcharakterernes sammenlagte Talværdie efter følgende Forhold: Til første Characteer med Udmærkelse fordres i det Mindste 7 Udm. godt og 6 M. godt en Talværdie af 7 M. godt og 6 godt første Charakteer. 7 Godt og 6 Teml. godt anden Charakteer, 5 Godt og 8 Teml. godt. tredie Charakteer. Med Specialcharakterer af en mindre Talværdie end den sidstnævnte antages den Vedkommende ikke at have bestaaet Exammen. § 14. Den hele Afgangsexamen fordeles paa tvende Prover, af hvilke den første eller Afgangsexamens første Deel afholdes ved Udgangen af Skolens sjette Klasse i de fem Fag, som efter den foregaaende § 4 afsluttes i denne Klasse, nemlig: Tydsk, Fransk, Religion, Geographie og Naturhistorie, og den sidste eller Afgangsexamens anden Deel afholdes efter Udgangen af Skolens syvende Klasse i de øvrige til Afslutning i denne Klasse forbeholdte otte Lærefag, nemlig: Dansk, Latin, Græsk, Hebraisk, Historie, Arithmetik, de geometriske Discipliner og Naturlære. § 15. Enhver af Skolens Disciple, som har tilbragt to Aar i sjette Klasse eller et Aar i syvende Klasse, har Adgang til at indstille sig til respective første eller anden Deel af Afgangsexamen, uden at Skolen kan nægte ham saadant. Ogsaa i det Tilfælde, at en Discipel, som har gjennemgaaet sjette Klasse, efter afholdt Hovedexamen er erklæret umoden til at oprykke i syvende Klasse, har han dog Ret til, hvis han ikke vil forblive i Skolens sjette Klasse for at opnaae den manglende Modenhed, at forlange sig admitteret til Afgangsexamens første Deel, forinden han forlader Skolen, og kan han derefter, naar han ved privat Veiledning anseer sig tilstrækkelig forberedt, indstille sig til Afgangsexamens anden Deel, dog ikke ved nogen anden Skole end den, ved hvilken han har underkastet sig Examens første Deel. § 16. Ligesom der ved hver Afgangsexamens saavel første som anden Deel bør føres en særegen dertil autoriseret Protokol, saaledes have Examenscommissarierne efter Examens Tilendebringelse at indgive til Directionen Beretning om Examens Udfald, tilligemed de bemærkninger, hvortil de maatte have fundet Anledning, hvilken Beretning ledsages af en Udskrift af Cxammensprotokollen og af samtlige skriftlige Udarbeidelser. § 17. Efter afholdt Examen meddeles Enhver, som har bestaaet samme, et paa Dansk skrevet Testimonium, der affattes efter den derfor foreskrevne Formular. § 18. Den her foreskrevne Underviisningsplan træder fuldstændigen i Kraft for Skolens nederste Klasse fra næste Skoleaars Begyndelse eller fra 1 September 1845, ligesom den og, efterhaanden som denne Klasses Disciple senere oprykke til høiere Klasser, udvides til disse, indtil saaledes de Disciple, som have gjennemgaaet et fuldstændigt Skolecursus efter den nye Plan, kunne indstille sig til en Afgangsexammen, ved hvilken samtlige Fordringer, som efter det Foregaaende skulle gjøres til Candidaterne kunne fyldestgjøres. For at imidlertid deels de nuværende Disciple kunne blive deelagtige i de Fordele, som ved den paatænkte udvidede Underviisning tilsigtes, deels en successiv Overgang fra det ældre til det nyere System kan beredes, deels Erfaring hurtigere indvindes om, hvorledes den nye Plan paa den meest hensigtssvarende Maade lader sig iværksætte, fastsættes: 1) at, forsaavidt Underviisningen i samtlige Skolens Klasser, uden Ulempe eller Afbræk for dens Øjemed og uden at gjøre ubillige Fordringer til de nuværende Disciple, lader sig lempe efter de Grundsætninger, som indeholdes i det større eller mindre Omfang, som Underviisningens forskjellige Stadium i de forskjellige Klasser tilsteder; 2) at der for de Disciple, som i indeværende Aar vilde have været modne til at indstille sig til examen artium ved Universitetet, bliver istedetfor denne at afholde en Afgangsexamen ved selve Skolen under Jagttagelse af den i nærværende Plan foreskrevne Form, men uden at i indeværende Aar Fordringerne maa udstrækkes over det, som for nærværende Tidkræves til examen artium ved Universitetet, og da med den Virkning, at de Studerende, som have underkastet sig denne ved Skolen afholdte Examen, strax kunne blive inskriberede ved Universitetet, for her at paabegynde det forberedende academiske Studium til anden Examen: 3) at denne Afgangsexamen, eftersom Underviisningen i Skolen mere og meere nærmer sig den ved den nye Plan bestemte, ogsaa maa i Henseende til Fordringerne efterhaanden og i Forhold udvides og skærpes: 4) og vil det af Directionen nærmere blive afgjort, naar Forandringen i Underviisningen er saavidt gjennemført, at Disciplene ved Udgangen af 6te Klasse kunne antages modne til, efter at have underkastet sig denne Afgangsexamens første Deel, at oprykke i syvende Klasse, for her at forberede sig til sammes anden Deel.